एप्रिल २७



ठळक घटना आणि घडामोडी

बारावे शतक 
 ११२४ - डेव्हिड पहिला स्कॉटलंडच्या राजेपदी.

तेरावे शतक 
 १२९६ - डनबारची लढाई - एडवर्ड पहिल्याने स्कॉटलंडचा पराभव केला.

सोळावे शतक 
 १५०९ - पोप ज्युलियस दुसऱ्याने व्हेनिसला वाळीत टाकले.
 १५२१ - माक्टानची लढाई - पृथ्वीप्रदक्षिणा करणारा फर्डिनांड मॅगेलन फिलिपाईन्समध्ये स्थानिक रहिवाश्यांशी लढताना मृत्युमुखी.
१५२६ : बाबराने आपले राज्य दिल्लीत स्थापन केल्याची घोषणा केली.

सतरावे शतक 
 १६६७ - अंध व हलाखीत दिवस काढणाऱ्या जॉन मिल्टनने आपले महाकाव्य पॅरेडाईझ लॉस्ट १० ब्रिटीश पाउंडला विकले.

अठरावे शतक 
 १७७३ - भारतातील युद्धांच्या खर्चामुळे डबघाईला आलेल्या ब्रिटीश ईस्ट ईंडिया कंपनीला वाचवण्यासाठी ब्रिटीश संसदेने टी ऍक्ट करून कंपनीला उत्तर अमेरिकेशी व्यापार करण्याचा मक्ता दिला.

एकोणिसावे शतक 
 १८१० - बीथोव्हेनने आपले प्रसिद्ध पियानो संगीत फ्युर एलिझ रचले.
 १८१३ - १८१२ चेयुद्ध - अमेरिकेने कॅनडातील ऑन्टारियो प्रांताची राजधानी यॉर्क(आताचे टोरोन्टो शहर) काबीज केली.
 १८५४ - पुण्याहून मुंबईला तारयंत्राद्वारे पहिला संदेश पाठविला गेला.
 १८६१ - अब्राहम लिंकनने अमेरिकेत हेबिअस कोर्पसचा मूलभूत हक्क निलंबित केला. यामुळे सरकारला कोणासही पुराव्याशिवाय तुरुंगात टाकण्यास मोकळीक मिळाली.
 १८६५ - अमेरिकन गृहयुद्धातील उत्तरेचे सुटलेले युद्धबंदी घेउन जाणारे जहाज सुलतानावर मिसिसीपी नदीत स्फोट. १,७०० ठार.
 १८७८ - कलकत्ता विद्यापीठाने स्त्रियांना उच्च शिक्षण घेण्याची मंजुरी दिली.

विसावे शतक 
 १९०८ - लंडनमध्ये चौथे ऑलिंपिक खेळ सुरू.
 १९०९ - तुर्कस्तानच्या सुलतान अब्दुल हमीद दुसऱ्याची हकालपट्टी. त्याचा भाउ मुरात पाचवा गादीवर.
 १९३० - वृत्तपत्रांचे अधिक नियंत्रण करता यावे म्हणून द इंडियन प्रेस ऑर्डिनन्स १९३० हा वटहुकूम काढण्यात आला.
 १९४१ - दुसरे महायुद्ध - जर्मनीचे सैन्य ग्रीसची राजधानी अथेन्समध्ये शिरले.
 १९४५ - दुसरे महायुद्ध - जर्मन सैन्याने फिनलंडमधून पळ काढला.
 १९५० - दक्षिण आफ्रिकेत वंशभेद अधिकृत करणारा कायदा मंजूर झाला.
 १९६० - टोगोला फ्रांसपासून स्वातंत्र्य.
 १९६१ - सियेरा लिओनला युनायटेड किंग्डमपासून स्वातंत्र्य.
 १९७४ - राष्ट्राध्यक्ष रिचर्ड निक्सन यांच्यावर कारवाई करण्यावी मागणी करीत अमेरिकेतील वॉशिंग्टन डी.सी. येथे १०,००० लोकांनी निदर्शने केली.
 १९८१ - झेरॉक्स पार्कने माउस वापरण्यास सुरुवात केली.
 १९९२ - सर्बिया व मॉन्टेनिग्रोने एकत्र येउन युगोस्लाव्ह प्रजासत्ताकची स्थापना केली.
 १९९४ - दक्षिण आफ्रिकेतील निवडणुकांमध्ये श्यामवर्णीय व्यक्तिंना मतदान करण्यास प्रथमतः मुभा.

एकविसावे शतक 
 २००५ - एरबसने आपले ए-३८० जातीच्या विमानाचे प्रथम प्रात्यक्षिक दाखवले.
 २०११ - अमेरिकेच्या दक्षिण भागातील सहा राज्यांत टोर्नॅडोंचा उद्रेक. ३०० पेक्षा ठार, कोट्यावधी अमेरिकन डॉलरचे नुकसान.

जन्म 
 १७०१ - चार्ल्स इमॅन्युएल तिसरा, सार्डिनीयाचा राजा
 १७९१ - सॅम्युअल मोर्स, मोर्स कोड व तारयंत्राचे जनक आणि चित्रकार.
 १८२२ - युलिसिस एस. ग्रॅंट, अमेरिकेचा १८वा राष्ट्राध्यक्ष.
 १८८३ - भार्गवराम विठ्ठल उर्फ मामा वरेरकर, मराठी नाटककार.
 १९०९ - राष्ट्रसंत तुकडोजी महाराज.
 १९१२ - जोहरा सेहगल, भारतीय अभिनेत्री, नृत्यांगना, आणि नृत्यदिग्दर्शिका.
 १९२० - डॉ. मणिभाई भीमभाई देसाई, महात्मा गांधींचे अनुयायी.
 १९२७ - कोरेटा स्कॉट किंग, मार्टिन ल्युथर किंगची पत्नी.
 १९७६ - फैसल सैफ, भारतीय पटकथालेखक, दिग्दर्शक

मृत्यू 

 ६२९ - अर्देशर तिसरा, पर्शियाचा राजा.
 १५२१ - फर्डिनांड मॅगेलन, पोर्तुगीझ शोधक.
 १६०५ - पोप लिओ अकरावा.
 १८८२ - राल्फ वाल्डो इमर्सन, अमेरिकन लेखक व तत्त्वज्ञ.
 १८९८ - शंकर बाळकृष्ण दीक्षित, ज्योतिर्विद, पाश्चिमात्य व पौर्वात्य जोतिषगणिताचे अभ्यासक, ग्रंथलेखक
 १९८० - विठ्ठलराव एकनाथराव विखे पाटील, महाराष्ट्रातील सहकारचळवळीचे नेते.
 १९८७ - सलीम अली, भारतीय पक्षीनिरीक्षक.
 १९८९ - कोनोसुके मात्सुशिता, पॅनासोनिक कंपनीचे स्थापक.
 २००२ - रुथ हॅंडलर, बार्बी डॉल या प्रसिद्ध बाहुलीच्या जनक.
 २००९ - फिरोज खान, भारतीय अभिनेता, दिग्दर्शक.
 २०१७ - विनोद खन्ना, भारतीय अभिनेता

प्रतिवार्षिक पालन 
 स्वातंत्र्य दिन - टोगो (१९६०), सियेरा लिओन(१९६१)
 मुक्ति दिन - दक्षिण आफ्रिका.

बाह्य दुवे 

एप्रिल २५ - एप्रिल २६ - एप्रिल २७ - एप्रिल २८ - एप्रिल २९ - (एप्रिल महिना)